b"\n_START_ARTICLE_\nFrontera entre l'Afganistan i el Pakistan\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s d'un empat en dues guerres contra els afganesos (El Gran Joc i Primera guerra angloafganesa), el 12 de novembre de 1893 els brit\xc3\xa0nics van for\xc3\xa7ar a l'emir Abdur Rahman Khan d'Afganistan a un acord per establir la frontera entre el seu pa\xc3\xads i l'\xc3\x8dndia brit\xc3\xa0nica. El tractat va garantir un salari anual i subministrament d'armes per a l'emir de part dels anglesos. La L\xc3\xadnia Durand rep el seu nom gr\xc3\xa0cies a Mortimer Durand, el secretari per als assumptes estrangers del govern de l'\xc3\x8dndia brit\xc3\xa0nica. Es tracta d'una l\xc3\xadnia d'uns 2430 km de longitud._NEWLINE_El Pakistan es va independitzar en 1947, per\xc3\xb2 ambd\xc3\xb3s pa\xc3\xafsos mai signaren un acord sobre la seva frontera comuna. Kabul mai va recon\xc3\xa8ixer la legitimitat d'aquesta frontera, que divideix la nombrosa comunitat \xc3\xa8tnica paixtu, i d'aquesta manera t\xc3\xa9 una disputa territorial entre ambd\xc3\xb3s pa\xc3\xafsos que empanya cont\xc3\xadnuament les seves relacions diplom\xc3\xa0tiques. _NEWLINE_La l\xc3\xadnia fronterera tamb\xc3\xa9 \xc3\xa9s anomenada L\xc3\xadnia Xero. Exclosa la part del desert, el 84\xc2\xa0% de la l\xc3\xadnia segueix per punts notables de relleu (rius o crestes). El tra\xc3\xa7at prec\xc3\xads del 16\xc2\xa0% restant \xc3\xa9s format per segment en l\xc3\xadnia recta i fou demarcat en 1894-95, i tamb\xc3\xa9 est\xc3\xa0 als mapes a escala 1:50000 fets pels sovi\xc3\xa8tics despr\xc3\xa9s de la invasi\xc3\xb3 sovi\xc3\xa8tica de l'Afganistan en 1980._NEWLINE_La frontera la creuen constantment de manera il\xc2\xb7legal els terroristes talibans els qui tenen les seves bases en tots dos pa\xc3\xafsos..\n_START_SECTION_\nConflicte fronterer\n_START_PARAGRAPH_\nEl 13 de maig de 2007 es va crear un conflicte entre els ex\xc3\xa8rcits de l'Afganistan i el Pakistan. El conflicte es deu a proves del Pakistan d'establir unes construccions militars a l'est d'Afganistan. El general Zahir Azimi, el portaveu del Ministeri de Defensa d'Afganistan, durant una roda de premsa va dir que sota la pressi\xc3\xb3 de les tropes del Pakistan els militars afganesos van ser obligats a retirar-se. El conflicte encara seguia desenvolupant-se en 2011."